Jonavos KKSC

Jonavos kūno kultūros ir sporto centras (JKKSC) - vaikų, jaunimo, suaugusiųjų neformalaus ir papildomo ugdymo Jonavos savivaldybės įstaiga, sudaranti sąlygas saviraiškai per sportą, koordinuojanti kūno kultūros ir sporto veiklą Jonavos rajone; savivaldybės biudžetinė įstaiga. Tikslai - per sportą skatinti vaikų, jaunimo ir suaugusiųjų saviraišką, ieškoti talentingų sportininkų, organizuoti vaikų, jaunimo ir suaugusiųjų laisvalaikį, vykdyti papildomą ugdymą kūno kultūros ir saviraiškos bei meistriškumo srityse. Adresas - Žeimių g. 17, LT– 55141] Jonava. 

Centre dirba 52 darbuotojai (2018 m. lapkritį). JKKSC administracija įsikūrusi Jonavos sporto arenoje. Administraciją sudaro direktorė ir trys direktoriaus pavaduotojai. JKKSC veiklą prižiūri ir kontroliuoja Jonavos rajono savivaldybės taryba, Tarybos Švietimo, kultūros, sporto ir jaunimo reikalų komitetas (pirmininkė Birutė Gailienė, LSDP frakcija).

2018 m. gruodžio mėn. Jonavos Savivaldybės kontrolės tarnybos auditas konstatavo JKKSC pinigų švaistymą, grubius finansinius pažeidimus, nepagrįstą lėšų naudojimą, taip pat pinigų naudojimą ne pagal paskirtį (pvz., JKKSC darbuotojų kelionės į Turkiją,  asmeninių švenčių dovanos, dovanų čekiai, maitinimai darbuotojams, SPA procedūros kurortuose, permokos už "ekstremalų" darbą lauko sąlygomis, dvigubi maistpinigiai JKKSC darbuotojams kaip varžybų teisėjams).AVVA žinios 2018-12-19: Kontrolės komisija tokių Jonavos KKSC audito išvadų dar nėra mačiusiKontrolės komisija tokių Jonavos KKSC audito išvadų dar nėra mačiusi – ar nesikartoja „Auksinių šaukštų“ skandalas!?  (Portalas JONAVOS ŽINIOS)

 Veikla 
JKKSC:
 ieško talentingų sportininkų;
 rengia sportininkus centro, savivaldybės, apskrities ir Lietuvos Respublikos rinktinėms;
 teikia mokymo įstaigoms ir organizacijoms metodinę ir organizacinę paramą kūno kultūros ir sporto klausimais;
 organizuoja ir vykdo rajono gyventojų sportines varžybas;
 sudaro sąlygas rajono suaugusiems žmonėms užsiiminėti kūno kultūra apmokamose sveikatingumo grupėse ir bendro fizinio parengimo grupėse;
 vykdo vaikų socializacijos, nusikalstamumo prevencijos programą, užima paauglius ir jaunimą, negalinčius lankyti JKKSC, organizuojant bendrojo fizinio parengimo grupes. 

JKKSC veiklos rūšys - papildomas mokymas (veiklos rūšies kodas - 80.42.40), sportinė veikla (92.60.00), kita sportinė veikla - (92.62.00), sporto mokyklų ir klubų veikla (92.62.10), fizinės gerovės užtikrinimo veikla (93.04.00), sporto arenų ir stadionų veikla (92.61.00), sporto įrangos nuoma (71.40.40), masažo kabinetų veikla (93.04.20), pirčių, saunų, soliarumų veikla (93.04.10)Jonavos rajono savivaldybės tarybos 2006 m. lapkričio 30 d. sprendimu Nr. 1 TS - 212 patvirtinti nuostatai .

 Vadovybė 
 Direktorė Regina Stupurienė
 Direktorės pavaduotojas ūkio ir bendriesiems reikalams: Vidmantas Šidlauskas
 Direktorės pavaduotoja ugdymui – Dalia Venckevičienė
 Direktorės pavaduotojas sportui ir renginiams – Rima Danielienė

 Jonavos sporto mokykla 
Jonavos sporto mokykla - sporto mokykla, veikusi Jonavoje. Adresas: Vasario 16-osios g. 1A. Pastate yra sporto salė, kuri talpina 500 žmonių, bokso, treniruoklių ir stalo teniso salės, baseinas. Įkurta 1966 m. rugsėjo 1 d. 2002 m. sausio 1 d. reorganizuota į Jonavos rajono savivaldybės kūno kultūros ir sporto centrą. 

Šiuo metu Jonavos KKSC kultivuojamos 8 sporto šakos: boksas, futbolas, lengvoji atletika, krepšinis, stalo tenisas, šachmatai, šaškės, tinklinis. Sportuoja apie 800 mokinių, treniruojamų 24 trenerių. KKSC koordinuoja sportinę veiklą visame Jonavos rajone. Jis organizuoja įvairių sporto šakų rajono pirmenybes, seniūnijų sporto žaidynes, tradicinius ir sveikatingumo renginius, atminimo turnyrus, teikia paslaugas miesto ir rajono gyventojamsWikimapia informacija.

 Išnašos 

 Nuorodos 
 Oficialus Jonavos rajono savivaldybės kūno kultūros ir sporto centro tinklalapis  (lietuvių k.)

Jonavos sporto centras
Kategorija:Lietuvos sporto arenos
Kategorija:Lietuvos moksleivių sportas
Kategorija:Jonavos sportas
Kategorija:Lietuvos sporto centrai